**ДО**

**ОБЩИНСКИ СЪВЕТ**

**ГРАД ЕЛХОВО**

**Д О К Л А Д Н А З А П И С К А**

**от Петър Андреев Киров – кмет на община Елхово**

 **ОТНОСНО: Предложение за отдаване под наем на имот - частна общинска собственост, находящ се на общински пазар в гр.Елхово, ул.”Пирин”№6 с площ от 34кв.м за срок от 5години след**

 **провеждане на публичен търг.**

Уважаеми дами и господа общински съветници,

 В община Елхово е постъпило заявление с вх. №94-3-260/21.07.2017г.от д-р Тодор Желязков Желязков, с което иска да му бъде предоставен за ползване под наем павилион /№15/ с площ от 34кв.м, находящ се в гр. Елхово, ул.“Пирин“№6/общински зеленчуков пазар/.

 Имотът е актуван с АЧОС №3215 от 19.06.2012г. и съгласно кадастралната карта и кадастралните регистри, одобрени със заповед №РД-18-103/28.11.2008г. на Изпълнителния директор на АГКК представлява: сграда с идентификатор 27382.500.577.1 със ЗП 34кв.м, разположена в поземлен имот с идентификатор 27382.500.577 при съседни самостоятелни обекти в сградата: на същия етаж - 27382.500.577.2; под обекта – няма; над обекта няма. Павилионът е построен през 1965г. с предназначение : сграда за търговия в поземлен имот ІV, кв.119 по плана на град Елхово, утвърден със заповед №ЛС/Р-456 от 30.12.1985г. при граници и съседи: на север-административна сграда; на изток, юг и запад – общински пазар.

 Съгласно чл.14, ал.1 от Закона за общинската собственост – свободните не жилищни имоти-частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица; ал.2-отдаването под наем на имоти по ал.1 се извършва от кмета на общината след провеждане на публичен търг или публично оповестен конкурс. Въз основа на резултатите от търга или конкурса се сключва договор за наем от кмета на общината или от оправомощено от него длъжностно лице и ал.3 – срокът за отдаване под наем на имотите по ал.1

се определя от общинския съвет в наредбата по чл.8, ал.2 и не може да бъде по-дълъг от 10години.

 На основание чл.17, ал.1 от Наредба №5 за реда за придобиване, управление и разпореждане с общинското имущество – свободните не жилищни имоти – частна общинска собственост, които не са необходими на органите на общината или на юридически лица на издръжка на общинския бюджет, могат да се отдават под наем на трети лица след решение на Общински съвет; ал.2 – отдаването под наем на имоти по ал.1 се извършва от кмета на общината след провеждане на публичен търг по реда на глава седма. Началната тръжна цена се определя по приложение №2 от наредбата и ал.4 – въз основа на резултатите от публичния търг кметът на общината, или определен от него заместник кмет сключва договор за наем или аренда за срок до 10години.

Общинският имот не е включен в Програмата за управление и разпореждане с имоти – общинска собственост в община Елхово за 2017г. На основание чл.8, ал.9 от Закона за общинската собственост Програмата може да бъде актуализирана през текущата година. Като се има предвид тази правна норма предлагам:

в***Раздел III*** „*Описание на имотите,* *които общината* *има намерение да предложи за предоставяне под наем за продажба, за внасяне като не парична вноска в капитала на търговските дружества, за учредяване на ограничени вещни права или за предоставяне на концесия“***в таблица :** *„Имоти, които общината има намерение да предостави под наем“,* да се създаде нова позиция **№20** *„ сграда с идентификатор 27382.500.577.1 с площ от 34кв.м, находяща се в град Елхово на ул.“Пирин“№6 по кадастралната карта на гр.Елхово, одобрена със Заповед №РД-18-103/28.11.2008г. на АГКК“.*

 Изхождайки от горе изложеното предлагам Общински съвет – Елхово да вземе следните

**Р Е Ш Е Н И Я:**

1.На основание чл.8, ал.9 от Закона за общинската собственост, Общински съвет – Елхово актуализира Програмата за управление с имоти – общинска собственост в община Елхово за 2017г. като:

в ***Раздел III****. „Описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговските дружества, за учредяване на ограничени вещни права или за предоставяне на концесия“* в **таблица:** *„Имоти, които община Елхово има намерение да предостави под наем“,* да се създаде нова позиция **№20** *„сграда с идентификатор 27382.500.577.1 с площ от 34кв.м, находяща се в град Елхово на ул.“Пирин“№6 по кадастралната карта на гр.Елхово, одобрена със Заповед №РД-18-103/28.11.2008г. на АГКК“.*

2.На основание чл.21, ал.1, т.8 от Закона за местното самоуправление и местната администрация, чл.14, ал.1, ал.2 и ал.3 от Закона за общинската собственост и чл.17, ал.1, ал.2 от Наредба №5 за реда за придобиване, управление и разпореждане с общинското имущество, Общински съвет – Елхово разрешава отдаването под наем на имот частна общинска собственост, представляващ съгласно кадастралната карта на гр.Елхово, одобрена със заповед №РД-18-103/28.11.2008г. сграда с идентификатор 27382.500.577.1 със ЗП 34кв.м, разположена в поземлен имот с идентификатор 27382.500.577 при съседни самостоятелни обекти: на същия етаж - 27382.500.577.2.; под обекта – няма; над обекта - няма, павилиона е построен през 1965г. в поземлен имот ІV, кв.119 по плана на град Елхово, утвърден със заповед №ЛС/Р-456 от 30.12.1985г. при граници и съседи: на север-административна сграда; на изток, запад и юг- двор на общински пазар, за срок от 5/пет/години след провеждане на публичен търг с начален месечен наем, определен на база т.1 от приложение №2 на Наредба №5 за реда за придобиване, управление и разпореждане с общинското имущество.

3.На основание чл.14, ал.2 от Закона за общинската собственост и чл.17, ал.4 от Наредба №5 за реда за придобиване, управление и разпореждане с общинското имущество, Общински съвет – Елхово упълномощава кмета на общината да сключи договор за наем.

# ПЕТЪР КИРОВ

Кмет на община Елхово